Jiangbiao zhuan

The Jiangbiao zhuan was a Chinese text written by Yu Pu 虞溥 of Wu.

Book of Wei 1 - Annals of Emperor Wu (Cao Cao)
虞溥《江表傳》曰：獻帝甞特見慮及少府孔融，問融曰：「鴻豫何所優長？」融曰：「可與適道，未可與權. 」慮舉笏曰：「融昔宰北海，政散民流，其權安在也！」遂與融互相長短，以至不睦. 公以書和解之. 慮從光祿勳遷為大夫.  

Book of Wei 13 - Biography of Hua Xin
虞溥《江表傳》曰：孫策在椒丘，遣虞翻說歆. 翻旣去，歆請功曹劉壹入議. 壹勸歆住城，遣檄迎軍. 歆曰：「吾雖劉刺史所置，上用，猶是剖符吏也. 今從卿計，恐死有餘責矣. 」壹曰：「王景興旣漢朝所用，且爾時會稽人衆盛彊，猶見原恕，明府何慮？」於是夜逆作檄，明旦出城，遣吏齎迎. 策便進軍，與歆相見，待以上賔，接以朋友之禮. 孫盛曰：夫大雅之處世也，必先審隱顯之期，以定出處之分，否則括囊以保其身，泰則行義以達其道. 歆旣無夷、皓韜邈之風，又失王臣匪躬之操，故撓心於邪儒之說，交臂於陵肆之徒，位奪於一豎，節墯於當時. 昔許、蔡失位，不得列於諸侯；州公寔來，魯人以為賤恥. 方之於歆，咎孰大焉！ 

Book of Shu 2 - Biography of the Former Lord (Liu Bei)
《江表傳》曰：孫權遣魯肅弔劉表二子，并令與備相結. 肅未至而曹公已濟漢津. 肅故進前，與備相遇於當陽. 因宣權旨，論天下事勢，致殷勤之意. 且問備曰：「豫州今欲何至？」備曰：「與蒼梧太守吳巨有舊，欲往投之. 」肅曰：「孫討虜聦明仁惠，敬賢禮士，江表英豪咸歸附之，已據有六郡，兵精糧多，足以立事. 今為君計，莫若遣腹心使自結於東，崇連和之好，共濟世業，而云欲投吳巨，巨是凡人，偏在遠郡，行將為人所併，豈足託乎？」備大喜，進住鄂縣，即遣諸葛亮隨肅詣孫權，結同盟誓.  《江表傳》曰：備從魯肅計，進住鄂縣之樊口. 諸葛亮詣吳未還，備聞曹公軍下，恐懼，日遣邏吏於水次候望權軍. 吏望見瑜船，馳往白備，備曰：「何以知之非青徐軍邪？」吏對曰：「以船知之. 」備遣人慰勞之. 瑜曰：「有軍任，不可得委署，儻能屈威，誠副其所望. 」備謂關羽、張飛曰：「彼欲致我，我今自結託於東而不往，非同盟之意也. 」乃乘單舸往見瑜，問曰：「今拒曹公，深為得計. 戰卒有幾？」瑜曰：「三萬人. 」備曰：「恨少. 」瑜曰：「此自足用，豫州但觀瑜破之. 」備欲呼魯肅等共會語，瑜曰：「受命不得妄委署，若欲見子敬，可別過之. 又孔明已俱來，不過三兩日到也. 」備雖深愧異瑜，而心未許之能必破北軍也，故差池在後，將二千人與羽、飛俱，未肯係瑜，蓋為進退之計也 《江表傳》曰：周瑜為南郡太守，分南岸地以給備. 備別立營於油江口，改名為公安. 劉表吏士見從北軍，多叛來投備. 備以瑜所給地少，不足以安民，後從權借荊州數郡.  《江表傳》曰：備別立營於油江口，改名為公安. 